AD-11-12-gruppe3

=**IDRÆTSUNDERVISNING MED UBERSENSE** =

**Introduktion til Ubersense**

Ubersense er en app der er velegnet til at arbejde med i idrætsundervisningen. Den giver mulighed for at filme en bevægelse, et spring eller en position som man ønsker at præcisere. Man kan arbejde med videoerne ved at ændre i videoernes tempo, indtegne streger, markere bevægelser, indtale forklaring og sammenligne to videoer. Som underviser kan man dele en video af en korrekt bevægelse ud til eleverne, og eleverne vil da kunne sammenligne videoen af sig selv med underviserens video. Eleverne kan også sammenligne før og efter videoer af deres egne præstationer, og på den måde forhåbentligt se at de har rykket deres niveau.

media type="custom" key="24391244"

**Fag:** Idræt **Platform:** IPad, IPhone (kun til mac produkter) **Pris:** 0 kr. **Alternativt prgram (fås til alle smartphones):** Coach’s Eye, pris ca. 39 kr.

**Vejledning** Herunder er tutorials til Ubersense funktioner.

Se her || Du kan optage en video ved at trykke på den store røde knap "REC". Når videoen er optaget bliver du bedt om at tagge de personer som er på videoen, samt hvad der vises på videoen. Du vil på den måde hurtigt kunne sortere dine videoer. || Se her || For at sammenligne to videoer, skal du først trykke på en af dine optagede videoer i menupunktet "VIDEOS". Øverst i højre hjørne trykker du så på "Compare". Derefter vælger du hvilken video du ønsker at sammenligne din video med. Du kan spole videoerne individuelt, og låse dem fast, når de hver især viser det der skal sammenlignes. Roterer du din iPhone/iPad, bliver videoerne lagt ovenpå hinanden. || Se her || Du kan se dine videoer i slowmotion og tegne på dem. Når du har valgt en video vises der nogle tegneredskaber ude i højre side af skærmen. Dem kan du bruge til at kontrollere om en kropsposition er korrekt. Tegn fx en lige streg med redskabet, for at kontrollere om kroppen er helt strakt. Nederst i venstre hjørne (over play-knappen) kan du vælge hvilket tempo videoen skal vises i. Ved at afspille videoen langsomt og stoppe den undervejs, kan man se fejl man nødvendigvis ikke havde set ellers. || Se her || Under menupunktet "Community" kan du se videoer fra dit netværk og trykke dig ind på andres profiler. På profilerne kan du vælge at trykke på "follow", og dermed følge med i hvad den pågældende person lægger op af videoer. Du kan også "like" og gemme dit netværksvideoer. || Se her || Du kan dele dine videoer med dit netværk. I oversigten over dine videoer, kan du trækker din finger over den video du ønsker at dele (fra højre mod venstre). Så kommer der en menu frem, hvor du så trykker på "Share". Du kan vælge at dele videoen med personen på videoen eller ud på sociale medier. Du kan også vælge at eksportere din video til fx dropbox. || Se her || Du kan se din egen profil under menupunktet "ME". Her kan du redigere dine profiloplysninger ved at trykke på hjulet oppe i øverste venstre hjørne. Under menupunktet "TEAM" kan du tilføje venner som du kan dele videoer med og følge. Det gør du ved at trykke på plus-tegnet i øverste højre hjørne. ||
 * **Optag og tag en video:**
 * **Sammenligne to videoer:**
 * ** Slowmotion og tegneredskaber: **
 * ** Gå på opdagelse i dit netværks videoer: **
 * ** Del videoer: **
 * ** Profil og venneliste: **

** Undervisningsforløb **

 * Klasse: ** 7. klasse
 * Fag:** Idræt
 * Emne:** Brug af iPhone/iPad til videofejlretning af springgymnastik
 * Lektion:** 1 modul / lektion 3+4

K roppens og dens muligheder: Trinmål efter 7 klasse:
 * Formål (fælles mål):**
 * Anvende hensigtsmæssig koordination og kropskontrol i redskabsgymnastik.
 * Vurdere kropslige bevægelser og bevægelsesmønstre.


 * Eleverne bliver bekendt med hvordan man giver konstruktiv kritik og vejledning.

Idrættens værdier: Trinmål efter 7 klasse:
 * Vurdere den velkoordinerede bevægelse.


 * **Aktivitet** ||  **Indhold og arbejdsmåde**  ||  **Tid**  ||  **Mål**  ||  **Underviser**  ||  **Bemærkning**  ||
 * Velkomst || Fællessamling i midten. Beskrivelse af dagens program og indhold. || 5 || Klargørelse af dagens indhold og mål. ||  || Har alle medbragt deres smartphones? Underviseren har ekstra iPads til dem som mangler. ||
 * Introduktion til mediet og feedbackmuligheder || Introduktion og fremvisning af ”Ubersense-app". Specielt er der fokus på app'ens sammenlignings-funktion.

Kort klargørelse af hvordan man holder iPaden og hvordan man filmer. Vinkler, afstande mm. hvis nødvendigt.

En fælles diskussion om hvordan man giver feedback og vejledning. || 20 || Eleverne bliver bekendte med app'en - specielt den funktion som de skal arbejde med. Målet med anvendelsen skal også være tydelig.

Eleverne bliver bekendt med hvordan man giver konstruktiv kritik og vejledning. || Introducere || Eleverne har som hjemmearbejde fået til opgave at installere app'en "Ubersense" på deres iP hone/iPad hvis de ejer en.

Elverne har arbejdet med kolbøtter, håndstand og overslag de sidste to moduler. Dette modul er en i ntroduktion til et forløb, der bygger videre på de tidligere færdigheder eleverne har tilegnet sig, men her med hjælp af et digitalt værktøj. Eleverne får mulighed for at se sig selv på video og skal evaluere på hinanden. || Læreren kender eleverne godt og har derfor forudsætning for at sammensætte nogle ligeværdige grupper. ||
 * Opvarmning || Det store kredsløb (de store muskelgrupper), pulsen op, styrke, led-opvarmning/sving, udstræk/ydrestillinger. || 15 || Smøring af led, bedre blodgennemstrømning, mindre risiko for skader, større muskelfunktion. || Står for opvarmningen og deltager selv. || Fokus på øvelser og kropsdele der skal bruges til dagens øvelser. ||
 * Opstilling af stationer og gennemgang/opfriskning af disse. || Tre stationer. Håndstandstation (op til væg/ribbe), kolbøttestation på rullemåtte og overslagstation på skumplint med springbræt foran og måtte bagved. || 10 || Mest mulig aktivitet på en gang. || Sætter i gang og styrer. || Opfriskning af fokuspunkter og teknikker ved øvelserne, og mulig differencering heri (stå på hoved, vejrmølle mm.). ||
 * Gruppedeling || Klassen parres to og to efter niveau. || 2 || Nogenlunde ens niveau så eleverne kan supplere og korrigere hinanden. De har begge noget at byde ind med. || Opdele grupperne. || Overvejelser omkring teamsammensætninger (niveau?).
 * Tekniktræning og videofejlretning. || Klassen opdeles i tre lige store grupper (hvert team er i samme gruppe) som fordeles på tre stationer. Grupperne roterer således at de rammer alle stationer og er på stationerne i lige lang tid. || 36 || Færdighedstræning/ mestring. Eleverne lærer at give feedback/vejledning og modtage rettelser og kritik. Eleverne arbejder med redskaber til at analysere og vurdere. || Modtager på overslag. || Respekterer elevernes nysgerrighed og undersøgende tilgang - samtidigt med at rammer og mål opretholdes. ||
 * Afslutning/afrunding med udstrækning || Udstrækning || 5 || Sammenhold og ro. ||  || IT-forløbet fortsætter i næste idrætsmodul. ||

I næste modul arbejdes der videre med t ekniktræning og videofejlretning. Forløbet munder ud i video af hver elev, som eleverne parvis laver. Læreren indsamler videoerne til en klassevisning, som vises for resten af klassen. = **Krav til undervisningsforløbet** =
 * Dannelses-, lærings- og fagsyn **

I formålsparagraffen står der bl.a. om dannelse: //”Der lægges fortsat vægt på, at eleverne i den danske skole skal udvikle alle sider af deres personlighed, dvs. at de skal udvikle sig emotionelt, intellektuelt, fysisk, socialt, etisk og æstetisk. Dette skal først og fremmest ske gennem den faglige undervisning, der tilrettelægges, så demokratisk dannelse, arbejdsglæde, fordybelse, kreativitet, engagement og et godt forhold mellem lærere og elever tilgodeses. Samtidig skal skolen bidrage til, at eleverne hver især bliver støttet i at udvikle sig alsidigt, herunder også udvikler samarbejdsevne, ansvarlighed, foretagsomhed, kreativitet, initiativ, engagement, særlige talenter og respekt for forskellighed.”//
 * Dannelsessyn:**

Vores undervisningsforløb tilgodeser mange af disse aspekter. Eleverne bliver sat sammen i grupper af to hvor de skal samarbejde om mediet, give hinanden feedback og konstruktiv kritik, samt hjælpe og støtte hinanden i arbejdsprossen. Undervisningen vil dermed styrke elevernes alsidige personlige udvikling, specielt deres samarbejdsevne og deres ansvar for egen og makkerens læring. Eleverne vil desuden blive bedre til at kunne give feedback og fejlrette på en god og konstruktiv måde, og til at styre deres følelser, når de modtager kritik. Eleverne udvikler sig også rent fysisk. De bevæger sig og udfører øvelser, mens de arbejde med Ubersense. Derudover tvinger mediet også eleverne til at arbejde alsidigt og være kreative, hvilket forhåbentligt vil motivere og engagere eleverne. At de med Ubersense kan se deres øvelser langsomt og sammenligne dem med en korrekt øvelse, vil desuden indebære at eleverne får mulighed for at fordybe sig.

Derudover står der I folkeskolens formålsparagraf i §1 Stk. 2. //"Folkeskolen skal udvikle arbejdsmetoder og skabe rammer for oplevelse, fordybelse og virkelyst, så eleverne udvikler erkendelse og fantasi og får tillid til egne muligheder og baggrund for at tage stilling og handle."// Mediets optagefunktion og sammenligningsfunktion giver eleverne mulighed for at fordybe sig i sig selv. Eleverne kan se deres styrker og svagheder, og kan tilpasse og handle på baggrund af deres observationer. De bliver dermed klogere på sig selv og deres egne handlemuligheder.

Den læring vores elever skal opnå i dette undervisningsforløb skal opnås ved at eleverne danner deres egne erfaringer. Idrætsfaget er i sig selv lidt anerledes da det er et praktisk fag, og man skal gøre tingene selv. Men i stedet for at sidde og læse en bog om hvordan fx et overslag skal springes, prøver de sig frem, og finder løbende ud af hvad der skal ændres. Vi har derfor taget udgangspunkt i reformpædagogikken (Hiim & Hippe 1997:64), hvor læring sker gennem ”learning by doing”: Dette kaldes også erfaringspædagogikken, hvor det væsentligste er at erfaringen er et tovejsforhold, hvor eleven på den ene side er aktiv i forhold til sin omverden, men på den anden side også må tage følgerne af egne beslutninger og handlinger. I denne model skal læreren helst agere som vejleder, og observere og guide eleverne. Eleverne lærer på den måde af deres egne aktiviteter, og opnår erfaringer de kan videredele med hinanden.
 * Læringssyn:**

I idræt skelnes der mellem den kropslige, idrætslige, sociale og personlige kompetence. I det undervisningsforløb vi har planlagt, vil der være fokus på flere af disse dimensioner. Vi har taget udgangspunkt i fælles mål, hvor der u nder trinmål for 7. klasse i idræt står at eleverne bl.a. skal //”anvende hensigtsmæssig koordination og kropskontrol i redskabsgymnastik”//, samt //”vurdere kropslige bevægelser og bevægelsesmønstre.”// Den kropslige kompetence er viden om en specifik sportsgren, en bestemt øvelse, m.m., og da eleverne arbejder med specifikke gymnastiske øvelser/spring vil de arbejde med deres kropslige kompetence. Den sociale kompetence vil også komme i spil. Eleverne arbejder i par og er derfor i interaktion med hinanden. Eleverne vil dermed lære dem selv bedre at kende ift. til den interaktion de er en del af. Den personlige kompetence arbejdes der med på flere niveauer. Eleverne ser sig selv på video, og bliver dermed bekendt med deres fejl/mangler og styrker. Derudover bliver de konfronteret med kritik fra andre jævnaldrene, som de skal håndtere, hvilket også vil styrke deres person.
 * Fagsyn:**

**Begrundelse for brug af digitale ressourcer** Videosekvenser og videofeedback er en fantastisk ressource at inddrage i idrætsundervisningen. Det kan både bruges som introduktion og inspiration til opstart af nye idrætsforløb, og samtidig bruges som en træningsressource i forevisninger af øvelser, samt som videofeedback, hvor eleven kan se og fejlrette sig selv på video. Ved videofeedback kan eleverne nemmere rette øvelserne til, end hvis underviseren udelukkende skulle forklare hvad der skal rettes med ord. Eleven kan altså både se og høre hvordan øvelsen skal udføres, og derved vurdere om udførelsen stemmer overens med virkeligheden. Et andet aspekt er drivkraften, der ofte følger med i brugen af IT, specielt i forbindelse med idræt. Der opstår nemt en dokumentation og performanceeffekt, som virker motiverende på eleverne. Samtidig skal man passe på med at fremme en overdrevet brug af videofejlretning. Det er langt fra alle øvelser og forløb der kræver inddragelse af IT. De digitale ressourcer vil ofte kræve meget fokus og være tidskrævende i brug. Specielt opstarten af brug med digitale ressourcer vil ofte være forbundet med stort tidsspild og meget irritation. Det er derfor vigtig at man som underviser gør sig tanker om præcis hvordan videofejlretningen skal indgå i undervisningen, og hvad formålet med sådan et forløb er. Vi havde som mål at ”vurdere den velkoordinerede bevægelse” samt ”anvende hensigtsmæssig koordination og kropskontrol i redskabsgymnastik.” Da der i redskabsgymnastik forekommer hurtige bevægelser, som kan være svære at vurdere og analysere, er Ubersense her et ideelt værktøj at inddrage i undervisningen.

Elevernes forudsætninger
De første spørgsmål vi som lærere må stille os selv er fx: Har alle elever en smartphone? Kan eleverne finde ud af at navigere rundt i/på en iPad/iPhone? Kan man tillade sig at give som lektier at downloade en app? Hvad med de elever, der ikke har en iPad/iPhone, skal de have muligheden for at købe Coach’s Eye i stedet for? Kommer man til at udstille de elever, som ikke har en smartphone? Er det mon alle der økonomisk set kan være med? Vil man som lærer komme til at forfordele de elever der allerede har en smartphone? Har eleverne kompetencerne og lysten til at arbejde med en app?

For at kunne få det optimale ud af Ubersense skal eleverne have kendskab til en smartphone, og vide de basale ting omkring en smartphone, som fx hvor man optager, og hvordan man går ind i de forskellige programmer. Selve programmet Ubersense skal de gerne have undersøgt/leget med i fritiden, så de føler sig "hjemme" i programmet. Dette kræver at man har en smartphone/iPhone, hvilket man som lærer ikke kan forvente at alle elever har. Det skaber en distance mellem de elever der har en smartphone, og de som ikke har. Dette gør også at nogle elever er bedre til teknik/smartphones end andre, og der vil derfor være nogle elever, der har brug for ekstra hjælp, og andre der har brug for mere udfordring. For at ramme alle elever kan man sætte dem sammen to og to (en god og en mindre god). Derudover vil det være smart hvis man forinden lektionen havde lavet en workshop, hvor alle elever får lov til at lege med programmet, så det ikke er helt nyt for dem, når de skal bruge det i undervisningen, og de i forvejen dygtige elever kan blive udfordret og lære lidt mere kompliceret ting.

Evalueringsmetode
Ubersense facilitere elevers læring ved at de, i dette eksempel, kan se deres spring, håndstand eller kolbøtte med deres egen øjne, og derved synliggøres de tekniske facetter i springet som de gør korrekt, og de der kan forbedres. Eleverne kan både bruge deres teknik-viden og de fokuspunkter læreren har lagt vægt på, ved at sætte streger på iPaden/iPhonen. På den måde bliver det nemmere at analysere eksempelvis et spring, der ellers er overstået i løbet af et par sekunder. Ved hjælp af Ubersense har man nu al tid i verden til at konkretisere hvad der kan forbedres og hvordan - fx ved at sammenligne sit eget spring med et teknisk korrekt udført spring. Således bliver det også et hjælpemiddel for læreren, da han nemmere kan spotte fejl eller hvad der gøres godt, og korrigere/vejlede for at hjælpe til at udvikle elevernes færdigheder.

I slutningen af modulet kan læreren spørge ind til hvordan det har været at arbejde med Ubersense. Har det været sjovt at se sig selv på video? Hvordan har det været at arbejde med dynamisk feedback? Hvordan gives feedbacken - har eleverne gjort det på en hensigtsmæssig måde? Fx. kan læreren havde lagt op til "sig en ting der gøres godt, og en ting der kan forbedres." Derudover kan læreren også spørge ind til hvad der typisk er blevet rettet/korrigeret på. Her kan han kigge efter nogle af de tegn, han har lagt fokus på - fx blev nakken holdt stiv i kolbøtten? Bliver det i tale sat af eleverne?

For læreren har Ubersense et kæmpe evalueringspotetiale. Video gør det meget nemt at evaluere elevfærdigheder, da det kan tydeliggøre hvad der ellers kan være svært at se. Læreren kan evt. sammensætte en video af alle eleverne spring, håndstande og kolbøtter, hvilket kunne være sjovt for eleverne at se.